open-index/open-wikipedia-markdown huggingface dataset:
Red and Anarchist Skinheads

**Red and Anarchist Skinheads** (**RASH**) on vasemmistolainen rasismin ja fasismin vastainen skinhead -ryhmittymä.

RASH sisältää redskinejä ja anarkistiskinheadeja. Virallisesti RASHin perustivat 1. tammikuuta 1993 Mayday Crewn jäsenet, joka oli New Yorkin alueella toimiva vasemmistoskinheadien ja punkkarien ryhmä. The Mayday Crew perustettiin, kun New York Cityn Skinheads Against Racial Prejudice (SHARP) -ryhmittymän kanssa syntyi riitaa rasismin vastainen mutta oikeistolaisen skinheadin murhattua homoseksuaalisen miehen. Pian syntyi tarve verkostoitua muissakin maailman maissa. Muiden maiden RASH muodostui jo alun perin vasemmistolaisista skinhead-ryhmistä. RASHin verkkosivujen mukaan ryhmän joitakin tavoitteita ovat:
* Oikaista väärä tieto siitä, että kaikki skinheadit ovat rasisteja niin median kuin suuren yleisönkin keskuudessa.
* Pitää yllä ja laajentaa aitoa skinheadien alakulttuuria musiikin (kuten Oi!, Ska, Reggae, Soul, Hardcore, Streetpunk) ja pukeutumismuodin, fanzinejen, flaiereiden, konserttien, tanssihallien ja kokoontumisten avulla.
* Luoda tilaa vasemmistolaisille ajatuksille skinheadpiireissä.
* Taistella fyysisesti ja poliittisesti äärioikeistolaisia ideologioita vastaan skinheadpiireissä.
* Saada takaisin alakulttuurin hyvä maine jonka boneheadit ja rasistit ovat vieneet.
* Niveltää yhteen nuoren työväenluokkaisen, monirotuisen skinheadalakulttuurin ja vasemmistolaisten ajatusten yhteys.
* Organisoitua omiensa fyysiseen itsepuolustukseen vihollisten väkivallantekojen varalta.
* Osallistua organisoituna ja aktiivisena skinhead-ryhmänä radikaalivasemmisto- ja anarkistiliikkeisiin.
* Varmistaa, että näkymämme antifasistisesta radikaalivasemmistosta (työväenluokkainen, monirotuinen, kadulla muodostunut ja militantti) säilyy hengissä tulevaisuudessakin.
Metamateriaali

**Metamateriaalit** ovat keinotekoisia materiaaleja, joilla on tavanomaisista luonnonmateriaaleista poikkeavia erityisominaisuuksia. Metamateriaalien erityisominaisuudet syntyvät niiden hienorakenteesta ja pienistä epähomogeenisuuksista, jotka heijastuvat makroskooppisina ominaisuuksina.

Tavallisessa aineessa atomeista muodostuu hilarakenne, joka luo pohjan sen optisille ominaisuuksille. Keinotekoisissa metamateriaaleissa mikro- tai nanoskooppisista virtapiireistä muodostuu hila, joka reagoi ulkoiseen säteilyyn ja tuottaa oman säteilykenttänsä. Nämä kentät määräävät tällöin puolestaan metamateriaalien optiset ominaisuudet. Materiaalin rakenteen avulla voidaan hallita aineen reagointia ulkoiselle säteilylle.

Metamateriaalien tutkimus on tähän asti keskittynyt pääosin materiaaleihin, joilla on negatiivinen taitekerroin. Snellin lain mukainen taittumiskulma muuttuu tällöin negatiiviseksi, joten aineen rajapinnassa valonsäde taittuu eri puolelle pinnan normaalia kuin positiivisen taitekertoimen tapauksessa. Tällaista ainetta kutsutaan yleisesti myös *vasenkätiseksi materiaaliksi*, koska monet valon kulkua kuvaavat sormisäännöt vaihtavat näissä materiaaleissa "kätisyyttä". Esimerkiksi valon vaihenopeus ja ryhmänopeus ovat vastakkaissuuntaiset.

Metamateriaalin ansiosta sähkömagneettiset aallot saadaan etenemään niin, että ne kaartuvat metamateriaalista valmistetun laitteen ympäri ja palaavat alkuperäiselle kulkuväylälleen. Tällaisella materiaalilla voidaan periaatteessa tehdä kohteita näkymättömäksi. Näkymättömyyttä aikaansaavien viittojen lisäksi uusia materiaaleja voidaan todennäköisesti soveltaa optisten mikroskooppien ja mikropiirien toiminnan tehostamisessa. Sähkömagneettisten metamateriaalien lisäksi tutkitaan myös akustisia ja seismisiä metamateriaaleja.

Metamateriaaleilla voitaisiin rakentaa myös keinotekoisia madonreikiä. Suhteellisuusteoriassa madonreiällä tarkoitetaan tavallisen avaruuden ulkopuolella kulkevaa oikotietä kahden paikan välillä. Kansainvälinen matemaatikkoryhmä julkaisi metamateriaaleihin perustuvan madonreiän rakentamisen teorian vuonna 2007 *Physical Review Letters* -sarjassa. Tutkimuksen tehneeseen matemaatikkoryhmään kuuluu Suomesta Teknillisen korkeakoulun käänteisten ongelmien huippuyksikössä toimiva matematiikan professori Matti Lassas. Keinotekoisten madonreikien sovellusten arvioidaan liittyvän ensi vaiheessa erityisesti tutkatekniikkaan ja lääketieteelliseen kuvantamiseen. Myöhemmin keinotekoisia madonreikiä niputtamalla voitaisiin mahdollisesti toteuttaa muun muassa kolmiulotteinen TV-kuvaruutu. Madonreikien päät toimisivat tällöin kolmiulotteisen kuvan luomiseen tarvittavina pikseleinä.

## Lähteet

## Aiheesta muualla
Timo Autio

**Timo Autio** (s. 29. huhtikuuta 1974) on suomalainen kilpauransa päättänyt koripalloilija.

Autio pelasi kasvattajaseurassaan Tampereen Pyrinnössä miesten SM-sarjassa kaudella 1995–1996 yhden ottelun, jossa hän teki kolme pistettä. Hän oli samalla kaudella Pyrinnön kokoonpanossa lisäksi kahdeksassa muussa ottelussa mutta ei niissä saanut peliaikaa. Kaudella 1996–1997 Autio sai Pyrbasketiksi vaihtuneessa joukkueessa enemmän vastuuta. Hän pelasi 20 ottelussa ja istui lisäksi 14 ottelussa penkillä. 22. tammikuuta 1997 Autio heitti kotiottelussa Korihaita vastaan miesten pääsarjan piste-ennätyksekseen 11 pistettä.

## Lähteet
* Timo Autio  Suomen Koripalloliitto

### Viitteet
Raippavero

**Raippavero** on kansanomainen nimitys työntekijän työeläkemaksun ja työttömyysvakuutusmaksun vähentämiselle monista sosiaalietuuksista. Raippavero otettiin käyttöön vuonna 1993 yhtenä keinoista paikata Suomen 1990-luvun alun laman aiheuttamaa verotulojen laskua. Raippavero on siitä harvinainen, että se säädetään vuosittain uudella lailla vuodeksi eteenpäin. Siksi sen puolesta ja vastaan myös keskustellaan eduskunnassa vuosittain.

Nykyisin sanaa raippavero käytetään usein myös haittaveron synonyymina. Se voi myös viitata mihin tahansa epäreiluksi koettuun veroon tai muuhun 1990-luvun laman seurauksena säädettyyn veroon.

## Lähteet
* Laki työntekijän työeläkevakuutusmaksun ja palkansaajan työttömyysvakuutusmaksun huomioon ottamisesta eräissä päivärahoissa
Karen Walker (Will & Grace)

**Karen Walker** (o.s. Delaney, aikaisemmin St. Croix, Popeil ja Finster) on kuvitteellinen hahmo komediasarjassa *[[Will & Grace]]*. Häntä esittää Megan Mullally. Karen asuu New Yorkissa, Park Avenuella. Hän on Grace Adlerin assistentti ja ystävä. Jack McFarland on myös hänen hyvä ystävänsä ja Will Truman toimii hänen asianajajanaan. Karen on naimisissa multimiljonääri Stanley Walkerin kanssa, kunnes tämä kuolee ja jättää Karenille valtavan omaisuuden.

## Yleistä
Karen pitää alkoholista ja erilaisista rauhoittavista lääkkeistä, kuten Prozac, Litium ja Vicodin. Karen on myös tuttu asiakas plastiikkakirurgille. Karen on hyvin pinnallinen ja äärimmäisen materialistinen ja on mennyt useammin kuin kerran naimisiin rahasta. Hän on myös hyvin itsekeskeinen ja ilkeä, ja odottaa ihmisten automaattisesti kunnioittavan ja palvelevan häntä. Karen ei tee töitä, vaikka käykin Gracen firmassa assistenttina. Hän käyttää työpäivät lähinnä martinien naukkailuun, erilaisten kuvastojen ja lehtien lukuun sekä kynsien hoitamiseen.

Karen käyttää nimeä Anastasia Beaverhausia aina, kun ei halua tulla tunnistetuksi. Karen vaikuttaa toisinaan olevan hieman ulkona tosielämästtä. Hän ei esimerkiksi tiedä minkä näköinen on pesukone, kolikko eikä osaa avata virvoitusjuomatölkkiä.

Karen kohtelee palkollisiaan huonosti, eikä kutsu heitä edes nimeltä. Kokki on kokki, autonkuljettaja autonkuljettaja ja niin edelleen. Poikkeuksena on Rosario, Karenin suosikkikodinhoitaja, jonka kanssa Karen kuitenkin riitelee usein.

## Lähteet
*http://www.nbc.com/Will_&_Grace_Finale/bios/Karen_Walker.shtml#main
Luettelo Oulun Kärppien otteluista kaudella 2009–2010

Luetteloon **Oulun Kärppien otteluista kaudella 2009–2010** on koottu kaikki Oulun Kärppien miesten edustusjoukkueen pelaamat täysimittaiset ottelut. Kärpät pelasi otteluita harjoituskaudella yhdeksän kappaletta, joissa kahdessa vastustaja tuli Ruotsista. Otteluista kuusi oli osa Nordic Finland Trophyä.

SM-liigassa Kärpät pelasi runkosarjassa 58 ottelua. Runkosarja alkoi 10. syyskuuta vierasottelulla Saimaan Palloa vastaan Lappeenrannassa ja päättyi Kärppien osalta viimeisellä kierroksella 20. maaliskuuta kotiottelulla Rauman Lukkoa vastaa.

## Harjoitusottelut

## Runkosarja

### Syyskuu

### Lokakuu

### Marraskuu

### Joulukuu

### Tammikuu

## Lähteet
Dave Meyers (koripalloilija)

**David William ”Dave” Meyers** (21. huhtikuuta 1953 San Diego, Kalifornia – 9. lokakuuta 2015 Temecula, Kalifornia) oli yhdysvaltalainen koripalloilija. Hän loi yliopistouransa Kalifornian yliopistolla Los Angelesissa ja pelasi vuosina 1975–1980 ammattilaisena NBA:ssa, jossa hänen seuransa oli Milwaukee Bucks.

Ann Meyers on Dave Meyersin sisko. Dave Meyers kääntyi vuonna 1977 Jehovan todistajaksi.

## Lähteet

## Aiheesta muualla
Dave Meyers

**Dave** tai **David Meyers** voi viitata seuraaviin henkilöihin:

* Dave Meyers, musiikkivideoiden ohjaaja
* Dave Meyers, koripalloilija

## Katso myös
* David Myers
Dickson Etuhu

**Dickson Paul Etuhu** (s. 8. kesäkuuta 1982 Kano) on nigerialainen jalkapalloilija, joka edustaa Allsvenskanissa pelaavaa AIK:ta. Hänen pelipaikkansa on puolustava keskikenttäpelaaja. 

Etuhun nuorempi veli Kelvin on myös jalkapalloilija.

## Lähteet
* 
* 

### Viitteet
Skinheads Against Racial Prejudice

**Skinheads Against Racial Prejudice** (**SHARP**) ovat skinheadeja, jotka vastustavat uusnatseja ja muita poliittisia rasisteja, erityisesti sellaisia, jotka pitävät itseään skinheadeina.

SHARP-skinit ovat tietoisia skinhead-alakulttuurin monikulttuurisista juurista ja paheksuvat, kuten he asian näkevät, sitä miten rasistiset skinheadit ovat "kaapanneet" alakulttuurin nimen. SHARP-logo pohjautuu levy-yhtiö Trojan Recordsin logoon. Trojan Records julkaisi lähinnä mustaa jamaikalaista skata, rocksteadya ja reggaeta. Rasisminvastaisuuden ohella SHARP-skinheadeilla ei ole virallista poliittista ideologiaa.

## Historia

Alkuperäinen skinhead-alakulttuuri syntyi Yhdistyneessä kuningaskunnassa 1960-luvun lopulla ja siinä oli voimakkaita brittiläisiä mod- ja jamaikalaisia rude boy -vaikutteita. Tähän liittyi ska- ja soul-musiikin arvostus. Osa skinheadeista, myös mustat skinheadit, osallistui pakistanilaisten ja muiden eteläaasialaisten maahanmuuttajien pahoinpitelyihin, mutta skinhead-alakulttuuria ei kuitenkaan vielä näihin aikoihin liitetty rasismiin. 1970-luvun lopulla skinhead-alakulttuuri koki uuden tulemisen Yhdistyneessä kuningaskunnassa. Tässä vaiheessa uusista skinheadeista huomattava osa oli valkoisia nationalisteja, jotka saattoivat kuulua sellaisiin organisaatioihin kuin British National Front, British Movement, Rock Against Communism ja Blood and Honour. Tämän vuoksi valtavirtamedia alkoi luokitella kaikki skinheadit uusnatseiksi. Tämä white power skinhead -liike levisi myös muihin maihin, kuten Yhdysvaltoihin.

Skinheads Against Racial Prejudice syntyi New Yorkissa 1987 Marcus Pachecon aloitteesta. Hän halusi näyttää, ettei skinhead-alakulttuuri perustu rasismiin ja ääripolitiikkaan. Eräitä SHARP:n alkuajan kannattajia olivat André Schlesinger Oi!-yhtyeensä The Pressin kanssa ja Jason O´Toole hardcore punk -yhtyeensä Life's Bloodin kanssa. Vuonna 1989 Oi!:ta soittavan The Oppressed -yhtyeen Roddy Moore tapasi Yhdysvalloissa SHARP-skinheadeja. Palattuaan Yhdistyneeseen kuningaskuntaan hän alkoi mainostaa SHARP-liikettä brittiläisille skinheadeille. SHARP levisi Saksaan, ympäri Eurooppaa ja muihinkin maanosiin. Yhdistyneessä kuningaskunnassa ja muissa eurooppalaisissa maissa SHARP-asenne oli enemmänkin yksilöiden itselleen omaksuma ajattelutapa kuin organisoitu liike. 2000-luvulla SHARP mielletäänkin yksilön vakaumukseksi eikä organisaatioksi.
Pönttövuoren rautatietunneli

**Pönttövuoren tunneli** on rautatietunneli Jyväskylä–Pieksämäki-rataosuudella Laukaassa, lähellä Lievestuoretta ja Jyväskylän (entinen Jyväskylän maalaiskunta) rajaa. Tunneleita on kaksi. Niistä vanhempi valmistui vuonna 1918, ja se on 1&nbsp;223 metriä pitkä. Uudempi valmistui 1995, ja se on 1&nbsp;429 metriä pitkä. Vain uudempi tunneli on nykyään käytössä.

## Historia
### Vanha tunneli

Jyväskylä–Pieksämäki-rataa rakennettaessa vuonna 1914 päätettiin alun perin kiertää Pönttövuori. Ratalinjan oikaisemiseksi päädyttiin kuitenkin tunnelin rakentamiseen. Sitä ennen Suomessa oli puhkaistu vain 156-metrinen Pohjankurun tunneli rantaradalla. Tunnelin vaativuuden vuoksi otettiin ensimmäisen kerran Suomessa käyttöön runsaasti koneita. Tunnelin rakentaminen alkoi vuonna 1914. Sitä valmistui käsityönä 30 ja konetyönä lähes 60 metriä kuukaudessa. Juhannusaattona 1917 tunnelia kummastakin päästä louhineet ryhmät kohtasivat vuoren sisällä. Kolmen vuoden rakennustöiden aikana kuoli kuusi rakentajaa. Useimmiten syynä oli poran osuminen räjähtämättömään dynamiittiin. Kiskot Pönttövuoren tunneliin saatiin vuoden 1918 alussa. Vanha tunneli on 1&nbsp;223 metriä pitkä, ja se oli Suomen pisin tunneli vuoteen 1964 saakka, jolloin Jyväskylä–Haapajärvi-rataosuudelle valmistui 2&nbsp;734 metrin pituinen Kangasvuoren tunneli.

Tunneliin virtaava vesi oli varsinkin talvisaikaan ongelmana. Tämä ratkaistiin peittämällä tunnelin suuaukot verhoilla ja myöhemmin kummassakin päässä olleilla pariovilla. Tunnelin päissä oli vahtituvat ja opastimet.

Vanhempi tunneli ratakiskoineen on poistettu käytöstä. Se on tunnettu kulttuurihistoriallisena ”Savon ja Hämeen rajana”. Huomionarvoinen piirre vanhassa tunnelissa on sen suoruus: tunnelin toinen pää on koko ajan näkyvissä.

Tunneli siirtyi marraskuussa 2024 paikallisen yrityksen Sora-Manninen Oy:n omistukseen.

### Uusi tunneli
Vanha tunneli kävi liian matalaksi, kun Jyväskylä–Pieksämäki-rataosuutta sähköistettiin vuonna 1995. Tunnelia olisi pitänyt laajentaa, mutta halvemmaksi tuli rakentaa vanhan viereen lähes 200 metriä pidempi uusi tunneli. Uuden tunnelin pituus on 1&nbsp;429 metriä.

## Lähteet
* Pönttövuoressa 70 vuotta sitten . Pertti Itkosen kotisivu.
* Tunnelitarinaa . Pertti Itkosen sivu Suomen pisimmistä rautatietunneleista.
* Seikkailu Pönttövuoren tunnelissa. Huvipuisto.net.

### Viitteet

## Aiheesta muualla
* Pönttövuoren tunneli, osa 11. Täydennysosa. Tietosanakirja 1922. (Rakentamisaikainen artikkeli.)
Littoisten rautatieasema

**Littoisten rautatieasema** () on lakkautettu rautatieliikennepaikka -radalla Kaarinan Littoisten taajamassa noin 9,2 kilometriä Turusta. Asemarakennus valmistui vuonna 1898 ja se otettiin käyttöön seuraavan vuoden marraskuussa. Asema oli vilkkaassa käytössä 1960-luvulle saakka, mutta se alennettiin laiturivaihteeksi 1. marraskuuta 1962. Miehitys lakkautettiin kesäkuussa 1969 ja tavaraliikenne toukokuussa 1970.

Henkilöliikenne Littoisissa loppui 27. toukokuuta 1979, mutta se palasi uudelleen vuoden ajaksi elokuussa 1986 Piikkiön ja Pernon telakan välisen paikallisliikennekokeilun yhteydessä. Liikennepaikka lakkautettiin lopulta 14. elokuuta 1987. Nykyisin asemarakennus on yksityisomistuksessa.

Asemalla on graniittilohkare, johon on kiinnitetty muistolaatta muistoksi Vladimir Leninin käynnistä Littoisissa vuonna 1907. Pakomatkallaan Venäjältä Turkuun Lenin oli huomannut itseään varjostettavan. Hän jäi pois junasta Littoisten asemalla ja käveli Turkuun, josta hän jatkoi matkaansa laivalla Tukholmaan. Suomi–Neuvostoliitto-Seuran Littoisten osasto teetti käynnistä muistolaatan ja se kiinnitettiin aseman seinään Leninin syntymän 100-vuotisjuhlavuonna 1970. Asemarakennuksen siirryttyä yksityisomistukseen laatta siirrettiin kiveen rautatien toiselle puolelle.

## Lähteet
Elephant Man

**Elephant Man**, tunnetaan myös nimellä **the Energy God** (oik. **O'Neil Bryan**, s. 11. syyskuuta 1975 Kingston, Jamaika) on dancehall-muusikko.

## Biografia
Elephant Manin taiteilijanimi tulee hänen suurista korvistaan. Nuoruusiässä häntä kutsuttiin myös ”Dumboksi”. Elephant Man aloitti musiikkiuransa Scare Dem Crewin jäsenenä, ja jatkoi myöhemmin sooloartistina. 

## Diskografia
* 2000: *[[Comin 4 U]]*
* 2001: *[[Log On]]*
* 2002: *[[Higher Level]]*
* 2003: *[[Good 2 Go]]*
* 2008: *[[Let's Get Physical]]*
* 2011: *[[Dance & Sweep]]*

### Singlet

Elephant Man on myös vieraillut Kat DeLunan ”Whine Up” -kappaleella vuonna 2008.

## Aiheesta muualla

* Viralliset sivut
Alfredo Sánchez Monteseirín

**Alfredo Sánchez Monteseirín** (s. 25. syyskuuta 1957) on espanjalainen sosialistisen työväenpuolueen poliitikko. Hän oli Sevillan pormestarina vuodesta 1999 vuoteen 2011 asti.
Koripallon Saksan cup

**Koripallon Saksan Cup** on Saksan koripallon kansallinen vuosittainen cup-kilpailu. Turnaus on pelattu vuodesta 1967 lähtien ja vuonna 1993 käyttöön otettiin Final Four-pelitapa. Cupin menestynein seura on TSV Bayer 04 Leverkusen kymmenellä mestaruudella.

## Voittajat
Thug Walkin’

**Thug Walkin**' on rap-duo Ying Yang Twinsin debyyttialbumi. Albumi julkaistiin Universal Recordsin kautta vuonna 2000. Albumilta julkaistu single ”Whistle While You Twurk” oli duon ensimmäinen hitti.

## Kappaleet
#Ying Yang in This Thang
#Ballin' G's
#Whistle While You Twurk [Collipark Mix]
#Bring Yo Azz Outdoz
#Ying Yang vs. Lil Jon & The Eastside Boyz
#Thug Walkin'
#The Warm Up
#Dispose of Brawdz
#A!
#The Dope Game
#Whistle While You Twurk [E.A. Remix]
#Back Up! (Move Away)
#Shake That Azz Girl
Alley: The Return of the Ying Yang Twins

**Alley: The Return of the Ying Yang Twins** on rap-duo Ying Yang Twinsin toinen studioalbumi. Albumi julkaistiin 26. maaliskuuta 2002. Albumilta julkaistiin single "Say I Yi Yi".

## Kappaleet
#"Playahatian"
#"I'm Tried"
#"Alley"
#"Say I Yi Yi"
#"Sound Off"
#"Huff Puff"
#"By Myself"
#"Drop Like This 2001"
#"ATL Eternally"
#"Hunchin'"
#"Tongue Bath"
#"Twurkulator"
#"Credits"
#"Crank It Up" [*]
#"Say I Yi Yi" [*]
#"Hell Raisers" [*]
Sanctity

**Sanctity** on vuonna 2000 Ashevillessä, Pohjois-Carolinassa perustettu thrash metalia soittava yhtye. Yhtye on julkaissut toistaiseksi yhden albumin, vuonna 2007 ilmestyneen *Road to Bloodshedin*.

## Historia
Sanctity kiersi soittamassa Pohjois-Carolinassa, Tennesseessä ja Etelä-Carolinassa, missä Trivium näki yhtyeen livenä. Triviumin laulaja-kitaristi Matt Heafy vaikuttui näkemästään ja lähetti yhtyeen materiaalia Roadrunner Recordsin Monte Connorille.

Myöhemmin vuonna 2005 Sanctity julkaisi ensimmäisen musiikkivideonsa ”Zeppon”, jonka ohjasi Ramon Boutviseth. Yhtye oli Roadrunnerin listoilla ja pääsi Yhdysvaltain-kiertueelle DragonForcen kanssa alkuvuodesta 2006. Megadethin Dave Mustaine noteerasi Sanctityn settilistan yhdessä heidän konsertissaan ja kutsui yhtyeen kesämetallimusiikkifestarilleen, Gigantourille. Myöhemmin samana vuonna Sanctity auttoi levy-yhtiötovereitaan Triviumia heidän ensimmäisellä Yhdysvaltain-kiertueellaan, jolla oli mukana myös Children of Bodom. Sanctityn ensimmäinen albumi *Road to Bloodshed* julkaistiin 24. huhtikuuta 2007. Sen myötä yhtye lähti Euroopan-kiertueelle mukanaan Trivium, Gojira ja Annihilator. Lisäksi he lämmittelivät Zakk Wylden Black Label Society -yhtyettä Yhdysvaltain-kiertueensa alussa. Seuraavana kesänä Sanctity lähti jälleen Yhdysvaltojen lavoille mukanaan Machine Head, Arch Enemy ja Throwdown. Lokakuussa 2007 yhtye pääsi myös Britteinsaarille Evilen ja Romeo Must Dien kanssa.

## Jäsenet
*Zach Jordan (laulu, kitara)
*Zeff Childress (kitara)
*Scott Smith (basso)
*Jeremy Smith (rummut)

## Julkaisut
### Demot
* Untitled (2003) 
* "Harvest" – 4:18 
* "Images" – 4:36 
* "Two Days from Yesterday" – 4:12 
* Untitled (2005) 
* "Driftwood" 
* "Lost to Ego" 
* "Seconds" 
* "Brotherhood"

### EP:t
* Bedroom Sessions (2004) 
* "Shallow Lies" – 3:43 
* "Flatline" – 4:27 
* "Two Days" – 4:08 
* "Lament" – 1:54 
* "Zeppo" – 5:35

### Musiikkivideot
* "Zeppo" (2005)
* "Beneath the machine" (2007)
* "Beloved Killer" (2007)

### Albumit
* Road to Bloodshed (2007)

## Aiheesta muualla

* Virallinen kotisivu
Korhonen (yritys)

**Huonekalutehdas Korhonen** on 1910 perustettu Kaarinan Littoisissa toimiva huonekalutehdas, joka tunnetaan erityisesti Alvar Aallon suunnittelemien Artek-kalusteiden valmistajana.

Tehtaan perusti Turussa 1910 Otto Korhonen yhdessä kolmen muun puusepän kanssa. Nimellä Oy Huonekalu- ja Rakennustyötehdas Ab toiminut yritys valmisti Turun Nummenmäellä aluksi kirveiden ja muiden työkalujen varsia Venäjän armeijalle ja sisusti Crichton-Vulcan-telakan tekemiä sukellusveneitä ja panssarilaivoja. 

1920-luvulla tehdas aloitti yhteistyön Turkuun toimistonsa perustaneen Alvar Aallon kanssa ja on siitä pitäen valmistanut Aallon suunnittelemia huonekaluja. Niitä on tehtaan tuotannosta 75 prosenttia. Suurin yksittäinen Korhosen ja Aallon hanke oli Paimion parantola.

Yrityksen tuotanto siirtyi Turusta Littoisiin vähittäin vuosina 1965–1982.

Yritys on saanut Fennia-palkinnon vuonna 2007 Heikki Ruohon muotoilemista Flip-tuolista ja -pöydästä.

Korhosen tytäryhtiö on Mobel, joka kehittää ja markkinoi julkisten tilojen kalusteita. Mobelin malliston pääsuunnittelija ja yrityksen taiteellinen johtaja on sisustusarkkitehti Jouko Järvisalo

Sveitsiläisen Vitran omistukseen siirtynyt Artek osti Korhosen liiketoiminnan vuonna 2014.

Samasta sukuhaarasta on irronnut raisiolainen huonekaluvalmistaja P. O. Korhonen, jonka toiminta päättyi 2014.

## Lähteet

## Aiheesta muualla
*Korhosen verkkosivusto 
*Mobel
Me & My Brother

**Me & My Brother** on rap-duo Ying Yang Twinsin kolmas studioalbumi. Albumi julkaistiin TVT Recordsin kautta 16. syyskuuta 2003. Albumi myi myöhemmin platinaa. Albumi sisältää duon suurimman hitin *Salt Shakerin*. Se sijoittui Billboard Hot 100 -listan 5. sijalle.

## Kappaleet
#"Them Braves"
#"Hanh!"
#"What's Happnin!" (feat. Trick Daddy)
#"Grey Goose"
#"Salt Shaker" (feat. Lil Jon & the Eastside Boyz)
#"Georgia Dome (Get Low Sequel)"
#"What the Fuck!" (feat. Bone Crusher & Killer Mike)
#"Calling All Zones"
#"Me & My Brother"
#"Hard" (feat. K.T.)
#"The Nerve Calmer"
#"Naggin'"
#"Naggin Part II (The Answer)"
#"Armageddon"

## Singlet
* "Naggin'" (2003)
* "Salt Shaker" (2004)
* "What's Happnin!" (2004)
U.S.A. (United State of Atlanta)

**U.nited S.tate of A.tlanta** on rap-duo Ying Yang Twinsin neljäs studioalbumi. Albumi julkaistiin kesäkuussa 2005 TVT Recordsin kautta.

Albumi sijoittui ilmestymisviikollaan kakkossijalle Billboard 200-listalla. Myöhemmin albumi myi platinaa.

Albumista julkaistiin Chopped and screwed -versio vuonna 2005. Skrätsäykset teki DJ Michael "5000" Watts.

## Kappaleet
#"All Good Things (Intro)"
#"Fuck the Ying Yang Twins"
#"Long Time" (feat. Anthony Hamilton)
#"Live Again"(feat. Adam Levine)
#"We At War (skit)"
#"Ghetto Classics"
#"The Courthouse (skit)"
#"23 Hr. Lock Down" (feat. Bun B)
#"Sex Therapy 101 (skit)"
#"Wait (The Whisper Song)"
#"Sex Therapy 102 (skit)"
#"Pull My Hair"
#"Sex Therapy 103 (skit)"
#"Bedroom Boom" (feat. Avant)
#"The Walk" (feat. Da Muzicianz, Countrie Biggz, Homebwoi & B.G.)
#"Hoes" (feat. Jacki-O)
#"Badd" (feat. Mike Jones & Mr. Collipark)
#"Put That Thang Down" (feat. Teedra Moses)
#"Shake" (feat. Pitbull)
#"My Brother's Keeper" (feat. Anwar)
#"Dedication & Upcoming Events (skit)"
#"U.S.A."
#"Wait (The Whisper Song) (Remix) (Bonus Track) (feat. Busta Rhymes, Missy Elliott, Lil Scrappy, Free & Mr. Collipark)

## Singlet
* "Wait (The Whisper Song)" (1. maaliskuuta 2005)
* "Badd" (2005)
* "Shake" (2005)
* "Bedroom Boom" (2005)
Jouko Järvisalo

**Jouko Järvisalo** (s. 18. maaliskuuta 1950 Varkaus) on suomalainen sisustusarkkitehti ja muotoilija. 

Järvisalo on valmistunut sisustusarkkitehdiksi Taideteollisesta korkeakoulusta 1977. Oman toimiston hän perusti 1986, ja vuodesta 2000 hän on toiminut Mobelin taiteellisena johtajana.

Järvisalo on toiminut opettajana Taideteollisessa korkeakoulussa, ensin assistenttina 1977–1978 ja kalustesuunnittelun opettajana vuodesta 1985 ja professorina Aalto-yliopiston taiteiden ja suunnittelun korkeakoulussa 2011-2016.

Järvisalon töitä on palkittu lukuisissa kalustesuunnittelukilpailuissa Suomessa ja ulkomailla ja hän on saanut taideteollisuuden valtionpalkinnon 1991, Vuoden kalustesuunnittelija -palkinnon 1983 ja 1994 sekä Pro Finnish Design -palkinnon Mobelin suunnittelijana vuonna 1999.

Järvisalon suunnittelutöitä on kokoelmissa Designmuseossa Helsingissä, Athenaeumissa Chicagossa, Stedelijk Museumissa Amsterdamissa, The Icelandic Museum of Design and Applied Art -museossa Reykjavikissa.

## Lähteet

## Aiheesta muualla
*Jouko Järvisalon töitä Architonic-tietokannassa
Tarpeian kallio

**Tarpeian kallio**, myös **Tarpejin kallio**, ( ) on Rooman Capitolium-kukkulan eteläpuolella oleva jyrkkä rinne. Rooman tasavaltalaisajalla jyrkännettä käytettiin teloituspaikkana. Murhaajat ja petturit surmattiin heittämällä heidät kallion laelta alas.

Kallio on saanut nimensä vestaali Tarpeian mukaan, joka petti roomalaiset avaamalla kaupungin portit sabiineille. Hän oli sopinut sabiinien kanssa että jos hän avaa portit he antaisivat hänelle sen mitä he käyttivät vasemmassa kädessään eli kultaiset rannerenkaat. Sabiinit kuitenkin surmasivat Tarpeian kilvillään ja heittivät hänen ruumiinsa alas kalliolta. Tarinasta on kuitenkin monta eri versiota.

## Lähteet

## Aiheesta muualla
* A Tourist in Rome - Tarpeian Rock  
* Youtube: When in Rome: Tarpeian Rock
Pro Finnish Design

**Pro Finnish Design** on vuosina 1990–2001 yritykselle myönnetty suomalainen muotoilupalkinto. Palkinto myönnettiin joka toinen vuosi.

Palkinnon perustivat Design Forum Finland ja Fennia-ryhmä. Palkinnon tilalla on nykyisin Fennia Prize.

## Lähteet
Epäluuloinen persoonallisuus

**Epäluuloinen persoonallisuus** on persoonallisuushäiriö, johon sisältyy epäluuloisuuden lisäksi liiallinen herkkyys takaiskuille, kokemusten vääristyminen sekä kyvyttömyys antaa anteeksi loukkauksia.

## Sairastumisikä ja esiintyvyys

Sairauden katsotaan alkavan useimmiten varhaisessa aikuisuudessa, ja sen on arvioitu esiintyvän useammin miehillä kuin naisilla. Arviot sairauden esiintyvyydestä väestössä vaihtelevat 0,5:n ja 2,5 prosentin välillä. Arviointia esiintyvyydestä on vaikeuttanut erotusdiagnostinen ongelma paranoidisen skitsofrenian kanssa.

## Piirteitä
Epäluuloista persoonallisuutta sairastava usein epäilee kumppaninsa uskollisuutta.
Epäluuloista persoonallisuutta sairastavilla on taistelunhaluinen ja itsepintainen tietoisuus omista oikeuksista.

### Diagnostiset kriteerit
:A. Täyttää persoonallisuushäiriön (F60) yleiset kriteerit.
:B. Vähintään neljä seuraavista:
::(1) ylenmääräinen herkkyys takaiskuille ja torjuvalle käytökselle
::(2) taipumus kantaa kaunaa pitkään, esimerkiksi kieltäytymällä antamasta anteeksi loukkauksia
::(3) epäluuloisuus ja taipumus kokemusten vääristymiseen tulkitsemalla muiden neutraalit tai ystävälliset teot vihamielisiksi tai ylimielisiksi
::(4) omien oikeuksien puolustaminen taistelunhaluisesti ja sitkeästi ottamatta huomioon kulloistakin tilannetta
::(5) puolison tai seksuaalikumppanin uskollisuuden toistuva, perusteeton epäileminen
::(6) itsekeskeinen, omahyväinen elämänasenne
::(7) kuvitelmat jatkuvasta vehkeilystä sekä itseä kohtaan että maailmassa yleensä

## Hoito

Epäluuloisen persoonallisuuden hoidossa katsotaan olevan keskeisintä luottamukselliseen hoitosuhteeseen perustuva, tukea antava psykoterapia (= supportiivinen psykoterapia). Tämän lisäksi ajoittainen (harvoin pitkäaikainen) antipsykoottinen lääkehoito voi hyödyttää kyseisestä häiriöstä kärsivää. Epäluuloisesta persoonallisuushäiriöstä kärsivän auttaminen voi olla vaikeaa, ja he voivat olla epäluuloisia sekä psykiatreja ja psykoterapeutteja kohtaan, jolloin vapaaehtoisuuteen perustuva hoito epäonnistuu. Epäluuloisesta persoonaallisuushäiriöstä kärsivät hakeutuvat harvoin hoitoon.

## Lähteet
*

### Viitteet

## Aiheesta muualla
* Pitkäaikaiset harhaluuloisuushäiriöt.
My Brother & Me

**My Brother & Me** on rap-duo Ying Yang Twinsin remix-albumi vuodelta 2004. Albumin julkaisi TVT Records. Albumi sijoittui Yhdysvaltain listan 11. sijalle ja Britanniassa 68. sijalle. Albumi sisältää remix versioita Ying Yang Twinsin omista ja vierailluista kappaleista.

## Kappaleet
#"Halftime" (Stand Up & Get Crunk!) (feat. Homebwoi) - 4:32
#"Slow Motion" [Remix] (feat. Juvenile, Wyclef Jean, Skip, & Wacko) - 4:10
#"Take Ya Clothes Off" (feat. Bonecrusher) - 3:51
#"Do It" - 4:34
#"In Da Club" (feat. Yonnie) - 4:17
#"Me & My Brother" [Remix] (feat. YoungBloodZ) - 4:02
#"Get Crunk Shorty" (Nick Cannon feat. Ying Yang Twins & Fatman Scoop) - 4:11
#"Georgia Dome" [Remix] (feat. Jacki-O & Fatman Scoop) - 4:52
#"Salt Shaker" [Remix] (feat. Lil Jon, Fat Joe, Juvenile, & Murphy Lee) - 4:49
#"Salt Shaker" [Extended Remix] (feat. Lil Jon, Murphy Lee, Fat Joe, Fatman Scoop, Jacki-O, Juvenile, B.G. & Pitbull) - 8:24
#"What's Happnin!" [multimedia track]
#"Salt Shaker" [multimedia track]
#"Naggin'" [multimedia track]
#"Performance from the 2004 BET Awards" [multimedia track]
#"Performance from the WB Presents Pepsi Smash" [multimedia track]
#"MTV Cribs Appearance"
Fennia-palkinto

**Fennia Prize** on yrityksille suunnattu muotoilukilpailu, jonka tavoitteena on tukea korkeatasoisten tuotteiden ja palveluiden tuottamista ja edistää teollisuuden kilpailukykyä ja kansainvälistymistä. Palkintoa on myönnetty Fennia Prize -nimellä vuodesta 2003 lähtien.

Kilpailu tarjoaa yrityksille mahdollisuuden erottautua kilpailijoista innovatiivisella ja vastuullisella muotoilulla, jolla on taloudellista merkitystä.

Fennia Prize -palkinnot (Grand Prix -palkinto ja kunniamaininnat) luovutetaan yrityksille tunnustuksena muotoilun kokonaisvaltaisesta ja innovatiivisesta käyttämisestä tuotteiden, palveluiden ja liiketoimintakonseptien suunnittelemisessa ja toteuttamisessa, tuotekehityksessä, valmistuksessa ja yrityskuvassa.

Kilpailun järjestävät joka toinen tai kolmas vuosi suomalaisen muotoilun promootio-organisaatio Design Forum Finland, Fennia-konserni (Fennia lahjoittaa palkintosummat ) , Elo ja Patentti- ja rekisterihallitus, joka jakaa IPR-kunniamaininnan ansiokkaasta immateriaalioikeuksien hyödyntämisestä. 

Fennia Prize -palkintoa edelsi Pro Finnish Design -palkinto (vuosina 1990–2001).

## Fennia Prize -palkittuja

## Lähteet
Kaupungin kaunein lyyli

**Kaupungin kaunein lyyli** on Jukka Parkkisen kirjoittama romaani. Parkkinen voitti teoksellaan Topelius-palkinnon. 

Kirjassa kaverukset Sami, Jali ja Pelkonen yrittävät tehdä vaikutuksen kaupungin kauneimpaan lyyliin eli Hanneleen.

## Kirjan henkilöt
*Sami on hyvä matematiikassa ja kotitaloudessa.
*Jali on nyrkkeilijä, atleetikko, jolle isä on ongelma.
*Juha Pelkonen on kotleetikko, joka pitää kotitöistä.
*Hannele on kaunis ja tanssii balettia.
*Telle on Pelkosen sisko
*Lempi Tuomainen
*Untamo on kaupunki, jossa pojat asuvat
*Uolevi
*Tohtori Livingstone on sanonta, ei henkilö
*Aino, Hannelen äiti
*Jalin äiti
*Jalin isä
*Pelkosen äiti
*Pelkosen isä
*Painaja
*Valmentaja
*Rouva Fors
*Sivula
*Tytär
*Lipunmyyjä

## Lähteet
Jerónimo Saavedra

**Jerónimo Saavedra** (3. heinäkuuta 1936 – 21. marraskuuta 2023) oli espanjalainen poliitikko. Hän toimi Kanariansaarten itsehallintoalueen pääministerinä vuosina 1983–1987 ja 1991–1993. Vuosina 2007–2011 hän oli Las Palmas de Gran Canarian pormestari.

Saavedra opiskeli oikeustiedettä, mistä hän suoritti tohtorintutkinnon. Hän liittyi vuonna 1972 Espanjan sosialistiseen työväenpuolueeseen (PSOE), ja vuonna 1977 hänet valittiin Espanjan parlamenttiin.

PSOE sai vuoden 1983 aluevaaleissa eniten ääniä Kanariansaarilla, ja Saavedra nimitettiin alueen ensimmäiseksi vaaleilla valituksi pääministeriksi. Saavedra valittiin tuolloin ensimmäistä kertaa myös Kanariansaarten parlamenttiin, missä hän istui vuoteen 1993.

PSOE voitti Kanariansaarilla aluevaalit myös vuonna 1987, mutta CDS:n, Alianza Popularin ja kanariansaarelaisten puolueiden välinen sopimus syrjäytti Saavedran aluehallinnon johdosta. Saavedra palasi pääministeriksi kuitenkin vuosiksi 1991–1993.

Espanjan pääministeri Felipe González valitsi Saavedran 1993 julkishallinnon ministeriksi, ja vuosina 1995–1996 tämä toimi opetusministerinä. Saavedra oli vuonna 1996 ja uudestaan vuosina 1999–2003 senaattorina. Kotikaupunkinsa Las Palmas de Gran Canarian pormestariksi hän tuli 2007, ja hänen viimeinen virkansa oli Kanariansaarten parlamentin asiamiehenä 2011–2018.

Saavedra kertoi vuonna 2000 olevansa homoseksuaali. Hän oli ensimmäinen espanjalainen korkeassa julkisessa virassa ollut poliitikko, joka tuli ulos kaapista.

## Lähteet
Helvetinkolu

**Helvetinkolu** on kalliomuodostuma Helvetinjärven kansallispuistossa Ruovedellä. Helvetinkolu on 40 metriä pitkä, 38 metriä syvä ja vain pari metriä leveä sola, joka laskee jyrkästi Ison Helvetinjärven rantaan.

Helvetinkolu on myös Helvetinjärven kansallispuiston tunnus.

## Historia
Helvetinkolu muodostui noin 150–200 miljoonaa vuotta sitten, kun maankuori liikahteli. Samaan aikaan syntyi myös noin 20 kilometriä pitkä Isosta Helvetinjärvestä Luomajärven kautta Koverojärveen päättyvä rotkojärvien jono. Helvetinkolu tuli tunnetuksi nähtävyydeksi jo 1800-luvulla. Siellä on vierailleet monet kuuluisat taiteilijat ja kirjailijat, kuten Akseli Gallen-Kallela ja J. L. Runeberg. Helvetinkolun alue suojeltiin 1950-luvulla. Sitä on käytetty myös susiansana.

Helvetinkolusta sai visuaalisia vaikutteita ja nimensä Suomen paviljonki Sevillan maailmannäyttelyssä vuonna 1992. Rakennuksen suunnittelivat Juha Jääskeläinen, Juha Kaakko, Petri Rouhiainen, Matti Sanaksenaho ja Jari Tirkkonen.

## Lähteet
Romanian ja Moldovan yhdistämisliike

**Liike [[Romania]]n ja [[Moldova]]n yhdistämiseksi** sai alkunsa molemmissa maissa vuonna 1989 tapahtuneen vallankumouksen ja Neuvostoliiton Glasnost-politiikan seurauksena. Liikkeen kannattajia kutsutaan Romaniassa *unionisteiksi* ja Moldovassa moldovenisteiksi. Yhdistämisliikkeen tavoitteet poikkeavat romanialaisen Partidul România Mare -puoleen ajamasta politiikasta romanialaisten asuttamien alueiden liittämiseksi Romaniaan siinä, että jälkimmäisenä mainittu vaatii Romanian ja Moldovan nykyisten rajojen ulkopuolelle jäävien romanialaisten asuttamien alueiden palauttamista osaksi Romaniaa. Unionistit sen sijaan pyrkivät rauhanomaisesti yhdistämään Romanian ja Moldovan alueet.

Moldovassa yhdistymisen on katsottu olevan potentiaalinen nopea reitti EU-jäsenyyteen ja sen mukana tuleviin etuihin.

## Taustaa
Romanian ja Moldovan väliset kulttuurilliset ja historialliset yhtymäkohdat voidaan jäljittää aina 1500-luvulle saakka, ja molemmat ovat olleet osa Osmanien valtakuntaa. Merkittävä osa nykyisen Moldovan alueesta kuuluu Bessarabiaan, joka liitettiin Venäjän vallankumouksen jälkeen osaksi Romanian kuningaskuntaa vuonna 1918. Vuonna 1940 Neuvostoliitto kuitenkin esitti uhkavaatimuksen Romanialle, ja miehitti Bessarabian perustaen Moldovan sosialistisen neuvostotasavallan 2. elokuuta 1940.

Neuvstomiehityksen jäljiltä Moldovan SNT:n asukkaille luotiin näiden aiemmasta romanialaisesta identiteetistä poikkeava moldovalainen identiteetti. Samoin kävi myös kielelle, ja Moldovassa puhuttavasta romanian kielestä käytettiin aina vuoteen 2023 asti virallista nimitystä moldavian kieli.

## Nykyään
Vuonna 2021 yhdistyminen sai Moldovassa mittaushistorian suurimman kannatuksen: 43,9 % maan asukkaista kannatti yhdistymistä Romanian kanssa.

Venäjän hyökättyä Ukrainaan vuonna 2022 Romania on lisännyt yhteistyötä Moldovan kanssa entisestään.

## Yhdistymisen tukijoita

### Puolueita ja yhdistyksiä

* Romanialaisten yhtenäisyyden liitto
* Kansan liike -puolue

### Henkilöitä

* Traian Băsescu (Romanian presidentti 2004–2014)
* Daniel (Romanian ortodoksisen kirkon patriarkka 2007–)
* prinsessa Margareta (Romanian kuningasperheen pää 2017–)
* Klaus Iohannis (Romanian presidentti 2014–)
* Maia Sandu (Moldovan presidentti 2020–)
* Eugenio Coșeriu (moldovalainen kielitieteilijä)
* Ilie Ilașcu (moldovalaislähtöinen romanialainen poliitikko)

## Lähteet

## Aiheesta muualla
Sigrid Boo

**Sigrid Maren Boo**, o.s. *Holmesland* (23. elokuuta 1898 Oslo – 12. syyskuuta 1953 Oslo) oli norjalainen kirjailija. 

Boo tuli ylioppilaaksi 1917 ja solmi avioliiton 1925 Gustaf W. Boon kanssa. Syntyään oslolainen Boo vietti lapsuutensa 1899–1909 Larvikissa Etelä-Norjassa. Hänen romaaneistaan on tehty useita filmatisointeja.

Kepeissä, sentimentaalisissa, pohjimmiltaan todellisuudelle vieraissa teoksissaan Boo käsittelee muun muassa rakkautta, tuberkuloosia ja kotiapulaisen elämää, kuten menestyskirjassaan *Vi som går kjøkkenveien* (1930, *Kyökin puolella*). Romaanista tehtiin saman niminen filmatisointi (ohjaus Tancred Ibsen) ruotsalaisine rinnakkaisversioineen *Vi som går köksvägen* vuonna 1933, jonka on ohjanut Gustaf Molander.. Aiheeseen tartuttiin myös Yhdysvalloissa: elokuva *Servants’ Entrance* valmistui 1934. Suomeksi Boon romaani ilmestyi nimellä *Kyökin puolella* vuonna 1932. Risto Orko ohjasi samasta aiheesta komediaelokuvan *[[Kyökin puolella]]* 1940.

## Teokset
* *Daglig strev i Norden* (1942)
* *Heldig ung dame* (1940)
* *Ellers hadde vi det festlig* (1938)
* *En dag kom hun tilbake* (1937)
* *Fire i bilen* (1937)
* *Livhanken* (1937)
* *Alle tenker på sig – det er bare jeg som tenker på mig* (1934)
* *Selv i tider som disse* (1932)
* *Vi som går kjøkkenveien* (1930)
* *Valmuen* (1922)

#### Suomennetut teokset
* *Kyökin puolella* (*Vi som går kjøkkenveien*). WSOY, 1931, 1933, 1936, 1941 (Kymmenen markan romaaneja 7), 1953 (Riksin sarja 37), 1959 (Riksin sarja 37), 1973 (Siniset, Taskukirjasto 110). 
* *Tällaisinakin aikoina* (*Selv i tider som disse*). WSOY, 1933, 1941 (Kymmenen markan romaaneja 16)
* *Rakas oma minä* (*Alle tenker på sig – det er bare jeg som tenker på mig*), norjan kielestä suomentanut Anna Talaskivi. WSOY, 1935, 1936 (Kymmenen markan romaaneja 72), 1955 (Riksin sarja 58)
* *Mutta muuten meillä oli hauskaa* (*Ellers hadde vi det festlig*), norjan kielestä suom. Sirkka Nuormaa. WSOY, 1939
* *Kun onni potkaisee* (*Heldig ung dame*). WSOY, 1941 (Kymmenen markan romaaneja 207 A), 1959 (Riksin sarja 90)
* *Nauru ei ole kortilla* (*Daglig strev i Norden*); suom. Laila Järvinen. WSOY, 1943

## Lähteet

## Aiheesta muualla
*
*Vapaasti ladattavia Sigrid Boon e-kirjoja Projekti Lönnrotilta
Sara Anzanello

**Sara Anzanello** (30. heinäkuuta 1980 Ponte di Piave, Italia – 25. lokakuuta 2018 Torino, Italia) oli italialainen lentopalloilija, joka pelasi ensi kertaa Italian maajoukkueessa vuonna 1998 ollessaan 17-vuotias. Vuonna 2002 hän kuului maailmanmestaruuskilpailuissa kultaa voittaneeseen joukkueeseen. Vuonna 2007 Anzanello pelasi lentopallon maailmancupin kultaa voittaneessa joukkueessa. Anzanello on kuulunut mitaleja saaneisiin joukkueisiin myös FIVB:n World Grand Prixissä. Vuoden 2006 World Grand Prixissä hän oli vuoden "paras torjuja".

Anzanello edusti azerbaidžanilaista joukkuetta, kun hänellä todettiin vakava hepatiitti. Hänelle tehtiin sen takia vuonna 2013 maksansiirto. Anzanello kuntoutti itsensä sen jälkeen pelikuntoon ja pelasi kaudella 2015–2016 italialaisessa Serie B1 -joukkueessa. Hänellä todettiin kesällä 2018 leukemia, ja hän kuoli siihen lokakuussa.

## Lähteet

## Aiheesta muualla

* Viralliset sivut
Uusiutuva energia Euroopan unionissa

Tämä artikkeli käsittelee '''uusiutuvaa energiaa''' **[[Euroopan unioni]]ssa**. 

Vuoden 2020 ensimmäisellä vuosipuolikkaalla EU:n sähköntuotannossa uusiutuvien osuus (40%) oli suurempi kuin fossiilisten polttoaineiden (34%); ensimmäistä kertaa mittaushistoriassa. 

## Taustaa
EU-maat ovat sitoutuneet 20 %:n ilmastokaasuvähennyksiin vuosien 1990-2020 loppuun mennessä.

Kansainväliset tutkimukset ja IPCC ovat osoittaneet tavoitteen riittämättömäksi. Siksi monet maat, kuten Tanska, Norja ja Ruotsi, ovat vapaaehtoisesti kunnianhimoisempia. Kööpenhamina aikoo olla ensimmäinen hiilineutraali kaupunki. Norja hiilineutraali vuoteen 2030 mennessä ja Ruotsi vähentää päästöjä 40 % vuoteen 2030 mennessä.

Tanskassa ja Norjassa ei ole koskaan käytetty ydinvoimaa. Ruotsissa kansanäänestys on vaatinut ydinvoimasta luopumista. Saksa on päättänyt luopua ydinvoimasta.

## Tuulivoima

Euroopan tuulivoiman nimellinenkapasiteetti oli yli 56 GW vuoden 2007 lopussa. Tuulivoimalla tuotettiin 3,7 % EU:n sähköstä vuonna 2007. 

Tuulivoima työllisti EU:ssa suoraan 108 400  ja yhteensä 154 000 ihmistä vuonna 2007. Suora työllistävyys on suurin Saksassa 38 000 ihmistä, Tanskassa 23 500 ihmistä ja Espanjassa 20 500 ihmistä. Suora tuulivoimatyöllisyys oli Suomessa 800 ja Ruotsissa 2000 vuonna 2007. 

EWEA ennustaa Euroopan tuulivoiman yli kolminkertaistuvan vuosina 2008–2020; vuoteen 2020 mennessä nimellinenkapasiteetti olisi 180 GW. EWEA ennustaa kokonaistyöllisyyden kasvua 330 000 työntekijään vuonna 2020. Vaikka offshore (vesialueelle asennetun) tuulivoiman työllisyys ylittää onshore (maalle asennetun) osuuden vasta vuonna 2025, sen työllisyysmäärän ennustetaan kasvavan merkittäväksi (yli 130 000 ihmistä) jo vuosina 2015-2020. Maalle rakennettava tuulivoima on halvempaa ja sitä voidaan tuottaa myös ilman sähkönsiirtoverkkoa ja maksuja.

## Aurinkoenergia

### Aurinkolämpö

### Aurinkosähkö

## Biopolttoaineet

EU:n biopolttoaineiden kulutus oli 3,3 % liikennepolttoaineista vuonna 2008. Se vastasi noin 10 miljoonaa tonnia öljyä. EU direktiivin velvoite on 5,75 % biopolttoaine osuus liikennepolttoaineissa vuonna 2010. Direktiivi sisältää myös raaka-aineen kestävyyskriteereitä.

## Katso myös

* Tuulivoima Euroopan unionissa
* Aurinkovoima Euroopan unionissa
* Euroopan unionin energiapolitiikka
* Kestävä kehitys alueittain ja maittain

## Lähteet

## Aiheesta muualla

* Euroopan tuulivoimatilastot
Sanansaattaja

**Sanansaattaja** voi tarkoittaa ainakin seuraavia asioita:

* sanansaattaja, viestinviejä, kuriiri
* *[[Sanansaattaja (lehti)|Sanansaattaja]]*, Suomen Luterilaisen Evankeliumiyhdistyksen lehti
* *[[Sanansaattaja (kirja)|Sanansaattaja]]* (*The View from Castle Rock*), Alice Munron novellikokoelma
* *[[Sanansaattaja (vuoden 1971 elokuva)|Sanansaattaja]]*, Joseph Loseyn elokuva vuodelta 1971
* *[[Sanansaattaja (vuoden 2009 elokuva)|Sanansaattaja]]*, suomalainen elokuva vuodelta 2009
* *[[Sanansaattaja (vuoden 2015 elokuva)|Sanansaattaja]]*, BBC:n televisioelokuva vuodelta 2015.
* *[[Sanansaattaja (albumi)|Sanansaattaja]]*, Sexmanen albumi vuodelta 2024
Metroid Prime: Trilogy

**Metroid Prime: Trilogy** on Retro Studiosin kehittämä toimintaseikkailupelikokoelma, jonka Nintendo julkaisi 2009. Kokoelma sisältää pelit *[[Metroid Prime]]*, *[[Metroid Prime 2: Echoes]]* ja *[[Metroid Prime 3: Corruption]]* yhdellä kaksikerroksisella levyllä. Peli julkaistiin Yhdysvalloissa 24. elokuuta 2009 ja Euroopassa 4. syyskuuta 2009. Kokoelma sisältää muun muassa taidekirjasen ja muuta lisäsisältöä.

## Uudistukset
*Metroid Prime* ja *Metroid Prime 2: Echoes*, jotka julkaistiin alun perin Nintendo GameCubelle, on päivitetty uudella ohjauksella ja toiminnoilla.

Japanissa *Metroid Prime* ja *Metroid Prime 2: Echoes* julkaistiin erikseen Wii-pelikonsolille osana New Play Control-sarjaa. Ne sisältävät samanlaisen ohjauksen kuin Metroid Prime 3. Peleissä on myös lyhyemmät latausajat, parannellut grafiikat ja 16:9-laajakuvatuki.

## Lähteet
* nintendo.fi

## Aiheesta muualla
* metroid.com
Gatineau Olympiques

**Gatineau Olympiques** on kanadalainen juniorijääkiekkojoukkue. Se pelaa Ligue de hockey junior majeur du Québecissa eli LHJMQ:ssa. Joukkueen kotiareena on Robert Guertin Centre Gatineaussa, Quebecissa.

Joukkue perustettiin vuonna 1960 nimellä *Hull Hawks*. 1970 nimi muutettiin *Hull Festivals*iksi ja tällä nimellä joukkue pelasi vuoteen 1976 asti, kunnes nimi vaihdettiin *Hull Olympiques*iin. Nykyisen muotonsa joukkueen nimi sai vuonna 2003.

## Joukkue

*Lähde: EliteProspects*

## Valmennus & Joukkueenjohto
* **Päävalmentaja:** Alexis Loiseau 
* **Apuvalmentaja & Toimitusjohtaja:** Serge Beausoleil 
* **Apuvalmentaja:** Zacharie Beausoleil 
* **Maalivahtivalmentaja:** Jean-Philippe Charbonneau 
* **Videovalmentaja:** Luc Therrien 
* **Fysiikkavalmentaja:** Tony Greco 
* **Taitovalmentaja:** Guy Desjardins 
* **Huoltopäällikkö:** Serge Haché 
* **Apulaistoimitusjohtaja:** Richard Liboiron 
* **Konsultti:** Maxime Joyal 

*Lähde: EliteProspects*

## Lähteet

## Aiheesta muualla
* Gatineau Olympiquesin verkkosivut  / 
* Gatineau Olympiquesin EliteProspects sivut
Nadine Angerer

**Nadine Angerer** (s. 10. marraskuuta 1978) on saksalainen jalkapalloilija, pelipaikaltaan maalivahti. Hän pelasi Saksan maajoukkueessa 146 maaottelua.

Angerer esiintyi ensimmäisen kerran Saksan maajoukkueessa 17-vuotiaana elokuussa 1996. Hän on voittanut maailmanmestaruuden vuosina 2003 ja 2007 sekä Euroopan-mestaruuden vuosina 1997, 2001, 2005, 2009 ja 2013. Vuoden 2007 MM-kilpailuissa vastustajat eivät tehneet ainuttakaan maalia Angererin taakse. Olympialaisissa hän on saavuttanut pronssia vuosina 2000, 2004 ja 2008.

Seuratasolla Angerer on edustanut kotimaassaan ennen ulkomaille lähtöään viimeksi 1. FFC Frankfurtia. Hänen aiempia seurojaan ovat FC Bayern München, 1. FFC Wacker München ja 1. FFC Turbine Potsdam sekä ruotsalainen Djurgårdens IF.

## Lähteet

* 
* 

### Viitteet
Korjus

**Korjus** on muun muassa seuraavien henkilöiden sukunimi:

*Elisa Korjus, suomalainen laulaja 
*Jaakko Korjus (nimimerkki *Taisto Saarinen*, 1926–1998), suomalainen toimittaja ja kirjailija
*Julius Korjus (s. 2000), suomalainen jääkiekkoilija
*Kevin Korjus (s. 1993), virolainen moottoriurheilija
*Miliza Korjus (1909–1980), virolais-yhdysvaltalainen oopperalaulaja ja näyttelijä
*Olli Korjus (s. 1939), suomalainen historianharrastaja ja tietokirjailija
*Seppo Korjus (s. 1942), suomalainen näyttelijä ja muusikko
*Tapio Korjus (s. 1961), suomalainen keihäänheittäjä ja olympiavoittaja
*Tapio Korjus (s. 1950), suomalaisen musiikkialan vaikuttaja
*Vesa Korjus (s. 1981), suomalainen aitajuoksija.
HMS Diana (H49)

**HMS Diana** (viirinumero H49) oli Britannian kuninkaallisen laivaston D-luokan hävittäjä maailmansotien välillä ja toisessa maailmansodassa.

## Valmistus

Alus tilattiin Hebburn-on-Tynestä Palmers Shipbuilding and Iron Companyltä, missä köli laskettiin 20. kesäkuuta 1931. Alus laskettiin vesille 16. kesäkuuta 1932 ja otettiin palvelukseen 21. joulukuuta.

## Palvelus
Palvelukseen otettaessa alus liitettiin Välimeren laivastoon. Se oli 1934 huollettavana Sheernessissä ennen siirtoaan Kiinan asemalle 8. hävittäjäviirikköön, joka nimettiin huhtikuussa 1939 21. hävittäjäviiriköksi. Alus oli viirikössä toisen maailmansodan alkuun, jolloin se liitettiin ''HMS Duncanin'', ''HMS Daringin'' ja ''HMS Daintyn'' kanssa Välimeren laivastoon Aleksandriaan. Alus saapui lokakuussa 1939 Aleksandriaan. Alus oli vuoden lopulla huollettavana Maltalla, mistä se palasi Englantiin liitettäväksi Kotilaivaston 3. hävittäjäviirikköön. Alus suojasi 15. helmikuuta vaurioitunutta *Duncania*, kun se hinattiin Invergordonista Forthiin telakalle. Aluksen miehistö pelasti 35 Saksan laivaston sukellusveneen *[[U-57|U-57:n]]* 21. helmikuuta 1940 upottaman brittiläisen kauppalaivan *Loch Maddyn* miehistönjäsentä merestä 92 merimailia etelälounaaseen Rockallista.

Alus suojasi 8. huhtikuuta joukkojenkuljetussaattuetta Norjaan. Perille päästyään alus suojasi raskaita pinta-aluksia, suoritti partiointia ja tuki maajoukkoja tykistötulella. Se suojasi 1. toukokuuta risteilijöitä *[[HMS Manchester (15)|HMS Manchester]]* ja *[[HMS Birmingham (19)|HMS Birmingham]]* evakuoitaessa Åndalsnesistä ja Moldesta joukkoja. Alus suojasi 14. toukokuuta lentotukialus *[[HMS Glorious]]in* Clydestä Norjan rannikolle, kun se siirtyi suojaamaan joukkojen lopullista evakuointia Norjasta operaatio Alphabetissä. Kesäkuussa alus suojasi *[[HMS Acheron (H45)|HMS Acheronin]]* ja *[[HMS Highlander (H44)|HMS Highlanderin]]* kanssa  *[[HMS Ark Royal (91)|HMS Ark Royalin]]* paluun Britteinsaarille.

## HMCS Margaree
Hallitusten väliset keskustelut aluksen siirrosta Kanadan laivastolle korvaamaan 25. kesäkuuta  tuhoutunut *[[HMCS Fraser]]* aloitettiin. Alus siirrettiin heinäkuussa telakalle huoltoon, minkä aikana tehtiin lopullinen päätös siirrosta. Se palasi palvelukseen elokuussa ja koeajojen jälkeen se siirrettiin virallisesti Kanadan laivastolle 6. syyskuuta nimellä *HMCS Margaree*. Aluksen korjaukset saatiin valmiiksi lokakuun alussa ja se lähti 17. lokakuuta Londonderrystä liittyäkseen saattueeseen OL8. Alus upposi Pohjois-Atlantilla suojatessaan saattuetta OL8 kolaroituaan rahtilaiva *Port Fairyn* kanssa.
Aluksen upotessa menehtyi 142 miehistönjäsentä aluksenpäällikkö mukaan lukien.

## Päälliköt
Aluksen päälliköinä olivat:
*Gerald Maxwell Bradshaw Langley 20. joulukuuta 1932 – heinäkuu 1934
*Geoffrey Nigel Oliver heinäkuu – 17. joulukuuta 1934
* ---
*Edward Gerard le Geyt 20. kesäkuuta 1939 – 6. syyskuuta 1940
*Joseph Wilton Rouer 6. syyskuuta – 22. lokakuuta 1940

## Lähteet
*
*
*
*
*

### Viitteet